8. pielikums

atklāta konkursa “Koku aleju atjaunošana Tukuma administratīvajā teritorijā” (iepirkuma

identifikācijas Nr. TNP 2025/102) nolikumam
LĪGUMS (PROJEKTS)

Par koku aleju atjaunošanas darbiem Tukuma novada administratīvajā teritorijā
Tukumā, 202_. gada ___. _____________ 



 Nr. ___________________

Tukuma novada pašvaldība, reģistrācijas Nr. 90000050975, juridiskā adrese: Talsu iela 4, Tukums, Tukuma novads, LV – 3101, turpmāk – Pasūtītājs, kuras vārdā saskaņā ar Pašvaldību likuma ___ pantu un Tukuma novada domes 2025. gada 31. jūlija saistošo noteikumu Nr. 25 “Tukuma novada pašvaldības nolikums” ___ punktu rīkojas ___________________, no vienas puses un

<Izpildītāja nosaukums>, reģistrācijas Nr. <reģistrācijas numurs>, juridiskā adrese – <juridiskā adrese>, turpmāk šī līguma tekstā saukts “Izpildītājs”, tā <pilnvarotās personas amats, vārds, uzvārds> personā, kurš rīkojas saskaņā ar <pilnvarojošā dokumenta nosaukums>, no otras puses,

abi kopā turpmāk šī līguma tekstā saukti par “Pusēm”, pamatojoties uz Tukuma novada pašvaldības rīkotā atklātā konkursa “Koku aleju atjaunošana Tukuma administratīvajā teritorijā”, iepirkuma identifikācijas Nr. TNP 2025/102, turpmāk šī līguma tekstā saukts “Iepirkums”, rezultātiem un Izpildītāja iesniegto piedāvājumu noslēdz šādu līgumu: 

1. Līguma priekšmets

1.1. Pasūtītājs pasūta un Izpildītājs apņemas par atlīdzību ar savu darbaspēku, iekārtām un inventāru veikt koku aleju atjaunošanas darbus Tukuma novada administratīvajā teritorijā (turpmāk – Darbs) saskaņā ar Tehnisko specifikāciju (Līguma 1.pielikums) un Izpildītāja Finanšu piedāvājumu (Līguma 2.pielikums).

1.2. Izpildītājs veic Darbus un izpilda saistības atbilstoši šī Līguma nosacījumiem. 

1.3. Darbi tiek veikti saskaņā ar vienību cenām, kas norādītas Finanšu piedāvājumā (Līguma 2.pielikums), kas ir šī Līguma neatņemama sastāvdaļa.
2. LĪGUMA DARBĪBAS TERMIŅŠ, LĪGUMA SUMMA UN NORĒĶINU KĀRTĪBA

2.1. Līgums ir spēkā 12 (divpadsmit) mēnešus no tā abpusējas parakstīšanas brīža līdz abu Pušu pilnīgai savstarpējo saistību izpildei, vai līdz brīdim, kamēr Līguma 1.1. punktā minētie darbi izpildīti Līguma 2.2. punktā noteiktās maksimālās Līguma summas apmērā, ņemot vērā, kurš no Līguma nosacījumiem iestājas pirmais.

2.2. Līguma kopējā summa ir 81 400,00 EUR (astoņdesmit viens tūkstotis četri simti euro un 00 centi) bez PVN, PVN 21% ir 17 094,00 EUR (septiņpadsmit tūkstoši deviņdesmit četri euro un 00 centi), kopējā Līguma summa ar PVN 98 494,00 EUR (deviņdesmit astoņi tūkstoši četri simti deviņdesmit četri euro un 00 centi) (turpmāk – Līguma summa).
2.3. Vienību cenā ietilpst visas izmaksas, kas saistītas ar Darbu izpildi atbilstoši Tehniskajās specifikācijās noteiktajām prasībām. Izpildītājam nav tiesību pieprasīt papildus samaksu par jebkādām izmaksām. Darba veikšanai priekšapmaksa nav paredzēta un Izpildītājs to nav tiesīgs pieprasīt.

2.4. Par veiktajiem darbiem Pasūtītājs norēķinās ar Izpildītāju pēc Līguma pielikumā Nr.2 (kas ir pretendenta iepirkumā iesniegts Finanšu piedāvājums) minētājiem izcenojumiem. Samaksu par veikto darbu aprēķina atbilstoši tāmēs noteiktajām vienību cenām par faktiski paveiktā un uzmērītā Darba apjomu.

2.5.  Samaksa par izpildītiem Darbiem tiek ieskaitīta Izpildītāja norādītajā bankas kontā 15 (piecpadsmit) darba dienu laikā pēc Darbu pieņemšanas akta abpusējas parakstīšanas dienas un strukturēta elektroniskā rēķina saņemšanas, pārskaitot naudu Izpildītāja norādītajā bankas kontā.
2.6. Par samaksas dienu tiek uzskatīta diena, kad Pasūtītājs veicis pārskaitījumu uz Līgumā norādīto Izpildītāja norēķinu kontu.
2.7. Strukturētu elektronisko rēķinu Izpildītājs nosūta Pasūtītājam uz e-adresi.
2.8. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē, Pasūtītājs 5 (piecu) darba dienu laikā no rēķina saņemšanas informē Izpildītāju par konstatētajām kļūdām, norādot nepieciešamās korekcijas. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto strukturētu elektronisko rēķinu.
3.  PUŠU PIENĀKUMI, TIESĪBAS UN ATBILDĪBA

3.1. Izpildītāja pienākumi un tiesības:

3.1.1. šī līguma ietvaros kvalitatīvi un savlaicīgi veikt visu Darbu ar saviem spēkiem, t.i. ar savām ierīcēm (mehānismiem un instrumentiem) un materiāliem, izmantojot savas profesionālās iemaņas, ar tādu rūpību, kādu var sagaidīt no krietna un rūpīga uzņēmēja un veikt darba aizsardzības speciālista uzraudzībā šajā līgumā noteiktajā kārtībā un termiņos;

3.1.2. Pasūtītāja nozīmētajā Darba izpildes vietā ievērot visas normatīvajos aktos noteiktās prasības, kā attiecībā uz darba organizācijas un drošības tehnikas, tā arī attiecībā uz ugunsdrošības, apkārtējās vides aizsardzības un iekšējās kārtības noteikumiem;

3.1.3. veikt Darbu saskaņā ar šī līguma noteikumiem un ievērot Latvijas Republikas likumu, Ministru kabineta noteikumu un citu normatīvo aktu, kas nosaka ar šo līgumu uzdotā Darba veikšanu, prasības, kā arī Pasūtītāja ieteikumus un norādījumus attiecībā uz veicamo Darbu;

3.1.4. pēc Pasūtītāja pieprasījuma sniegt informāciju par Darba izpildes gaitu;

3.1.5. ja Darba veikšanas gaitā tiek atklāts, ka izpildītais Darbs veikts nepieņemamā kvalitātē un neatbilst Pasūtītāja prasībām, novērst norādītos trūkumus par saviem līdzekļiem un Pasūtītāja norādītājā termiņā;

3.1.6. pēc visa Darba pabeigšanas nodot Pasūtītājam kvalitatīvi izpildītu Darbu. Pēc visa Darba pabeigšanas, nododot paveikto Darbu Pasūtītājam, tiek sastādīts par to attiecīgais Darba pieņemšanas akts, saskaņā ar šī līguma noteikumiem;

3.1.7. brīdināt Pasūtītāju pirms konkrēto darbu sākuma par līgumā neparedzētiem apstākļiem, kas var ietekmēt Darba izpildi, vienlaicīgi iesniedzot savus priekšlikumus situācijas risinājumam. Pasūtītājs vienpersoniski izlemj jautājumu par risinājumu šajā punktā paredzētajās situācijās;

3.1.8. pēc Darba izpildes par saviem finanšu līdzekļiem sakopt teritoriju, kura tika izmantota šajā līgumā paredzēto darbu veikšanai;

3.1.9. izpildīt citus šajā līgumā paredzētos noteikumus un pienākumus.

3.2. Pasūtītāja pienākumi un tiesības:

3.2.1. Pasūtītājs pēc Darba pabeigšanas pieņem Darbu no Izpildītāja šajā līgumā noteiktajā kārtībā.

3.2.2. Pasūtītājs apņemas samaksāt par kvalitatīvi un laikā veiktu Darbu Līgumā noteiktajos termiņos un kārtībā.

3.2.3. Pasūtītājs apņemas sadarboties ar Izpildītāju Līguma darbības laikā un nodrošināt Izpildītāju ar Darbam nepieciešamajiem dokumentiem vai citu informāciju.

3.2.4. Pasūtītājam ir tiesības kontrolēt Līguma izpildes gaitu, veikt Darba kvalitātes kontroles pasākumus un rakstiski pieprasīt no Izpildītāja kontroles veikšanai nepieciešamo informāciju, norādot tās iesniegšanas termiņu. 

3.2.5. Pasūtītājam ir tiesības 3 (trīs) darba dienu laikā izteikt Izpildītājam pretenzijas attiecībā uz Darba izpildi un kvalitāti. Iesniedzot Izpildītājam pretenziju, Pasūtītājs atsauc Darba pieņemšanu. Pretenzijā Pasūtītājs vai tā Līguma 9.6.punktā pilnvarotā persona:

3.2.5.1. norāda Darbā konstatētos trūkumus;

3.2.5.2. nosaka termiņu, kurā Izpildītājam ir pienākums novērst trūkumus Darbā par saviem finanšu līdzekļiem. Pasūtītāja noteiktā termiņa neievērošana tiek kompensēta no Izpildītāja ar līgumsodu 0,1% apmērā no Darba kopējās līgumcenas par katru nokavēto dienu, bet ne vairāk kā 10% no šī līguma summas, kas norādīta šī līguma 2.3.punktā.

3.3. Pasūtītājs darbu apjomu nosaka atkarībā no faktiskās nepieciešamības un darbus Izpildītājs uzsāk tikai pēc Pasūtītāja pārstāvja pieprasījuma un tikai Pasūtītāja pārstāvja norādītajā apjomā. Līguma 9.6. punktā minētais Pasūtītāja pārstāvis pasūtījumu veic elektroniski, nosūtot paziņojumu uz Izpildītāja e-pastu:____.
3.4. Puses ir atbildīgi par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, tai skaitā, rupjas neuzmanības, ļaunā nolūkā izdarīto darbību vai nolaidības rezultātā.
3.5. Ja Izpildītājs neuzsāk Darba izpildi ar Pasūtītāju saskaņotajā noteiktajā termiņā, Pasūtītājam ir tiesības piemērot Izpildītājam līgumsodu 0,2% apmērā no līguma summas par katru nokavēto dienu, kopā ne vairāk kā 10% (desmit procentus) no Līguma 2.3.punktā norādītās summas bez PVN, un prasīt atlīdzināt visus Pasūtītājam radušos zaudējumus.

3.6. Darba izpildes termiņa neievērošana vai norēķina termiņa neievērošana tiek kompensēta ar līgumsodu no vainīgās Puses 0,1 % apmērā no kopējās līgumcenas par katru nokavēto dienu, bet ne vairāk kā 10% no šī līguma summas, kas norādīta šī līguma 2.3.punktā.

3.7. Ja nosūtītā darba pieteikuma izpilde nav pabeigta, izpildītājs vienu reizi nedēļā (piektdienā vai pirmdienā) e-pastā iesniedz Pasūtītājam pārskatu par paveikto darbu, lai veiktu savlaicīgu pakalpojuma izpildes uzraudzību. Par neiesniegto nedēļas informāciju Izpildītājam piemēro līgumsodu EUR 20,00 apmērā.

3.8. Par darbu veikšanu neatbilstoši Līguma un tā pielikumu prasībām, ja šāds pārkāpums konstatēts ar Pasūtītāja sastādītu aktu, Pasūtītājs piemēro Izpildītājam līgumsodu EUR 30,00 apmērā. Konstatējot pārkāpumu otro reizi (otrais akts) līgumsods ir EUR 50,00. Konstatējot pārkāpumu trešo reizi (trešais akts) un katru nākamo reizi līgumsods ir EUR 100,00 apmērā. Darba neatbilstības gadījumā Izpildītājam jāveic operatīvi pasākumi noteiktā kvalitātes līmeņa nodrošināšanai. Ja paveikto darbu kvalitāte neatbilst, Pasūtītājs attiecīgo darbu pieņem, kad Izpildītājs veicis papildus pasākumus un nodrošinājis darba kvalitātes atbilstību Pasūtītāja prasībām. 

3.9. Par nesakoptu darba vietas pārkāpumu līgumsods ir EUR 50,00 apmērā

3.10. Jebkura Līgumā noteiktā līgumsoda samaksa neatbrīvo Līdzējus no to saistību pilnīgas izpildes.
4. LĪGUMA IZPILDĒ APAKŠUZŅĒMĒJA IESAISTĪŠANA UN NOMAIŅAS KĀRTĪBA 

4.1. Būvdarbu veikšanai Izpildītājs piesaista savā piedāvājumā norādīto personālu un apakšuzņēmējus. Izpildītājs ir atbildīgs par piesaistītā personāla un apakšuzņēmēju veikto darbu atbilstību šī Līguma prasībām.

4.2. Pēc Līguma noslēgšanas Izpildītājs atbilstoši Publisko iepirkumu likuma 62. pantā noteiktajai kārtībai drīkst veikt Līguma izpildē iesaistītā personāla un apakšuzņēmēju maiņu, kā arī papildu personāla un apakšuzņēmēju iesaistīšanu Līguma izpildē, informējot par to Pasūtītāju vismaz 10 darba dienas iepriekš.

4.3. Lūgumu nomainīt Izpildītāja personālu vai apakšuzņēmēju vai iesaistīt jaunu apakšuzņēmēju, Izpildītājs iesniedz Pasūtītājam, norādot informāciju (t.sk. minot objektīvus apstākļus personāla vai apakšuzņēmēja nomaiņai) un pievienojot dokumentus, kas nepieciešami lēmuma pieņemšanai. 
4.4. Izpildītājs nav tiesīgs bez saskaņošanas ar Pasūtītāju veikt apakšuzņēmēju nomaiņu un iesaistīt papildu apakšuzņēmējus Līguma izpildē. Papildus personāla iesaistīšana Līguma izpildē ir pieļaujama tikai ar Pasūtītāja rakstisku saskaņošanu.

4.5. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu Iepirkuma procedūrā.

4.6. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:

4.6.1. piedāvātais apakšuzņēmējs neatbilst Iepirkuma procedūras dokumentos apakšuzņēmējiem izvirzītajām prasībām;
4.6.2. tiek nomainīts apakšuzņēmējs, uz kura iespējām Iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par Līgumu un Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkuma procedūrā izraudzītais pretendents atsaucies, apliecinot savu atbilstību Iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10. punktā minētajiem pretendentu izslēgšanas gadījumiem;
4.6.3. piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz 10 000,00 EUR bez PVN, atbilst Publisko iepirkumu likuma 42.panta otrās daļas 1., 2., 3., 4., 5., 6., 7., 10. punktā minētajiem pretendentu izslēgšanas gadījumiem;
4.6.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.

4.7. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.

4.8. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Publisko iepirkumu likuma 42. panta ceturtajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.

4.9. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
5. IZMAIŅAS LĪGUMĀ 

5.1. Puses, savstarpēji vienojoties, ir tiesīgas izdarīt izmaiņas Līgumā, ievērojot Publisko iepirkumu likuma 61. pantā noteikto attiecībā uz grozījumu veikšanu Līgumā. Ikviena Līguma izmaiņa tiek noformēta rakstveidā un visu Pušu parakstīta. Jebkuras izmaiņas vai papildinājumi Līgumā kļūst par šī Līguma neatņemamu sastāvdaļu. 
6. LĪGUMA LAUŠANA

6.1. Līgums var tikt lauzts tikai šajā Līgumā noteiktajā kārtībā vai Pusēm savstarpēji vienojoties.

6.2. Pasūtītājam ir tiesības 10 (desmit) darba dienas iepriekš ar rakstveida paziņojumu Izpildītājam paziņot par konstatēto saistību neizpildīšanu, visa Līguma vai tā daļas pārtraukšanu pirms termiņa:

6.2.1. ja Izpildītājs Līgumā noteiktajos termiņos nav izpildījis kādas savas saistības saskaņā ar Līgumu, vai neievēro normatīvo aktu prasības; 

6.2.2. ja Izpildītājs ir atzīts par maksātnespējīgu vai tiek uzsākta bankrota procedūra, vai likvidācija;

6.3. Pasūtītājam ir tiesības atkāpties no Līguma, 10 (desmit) darba dienas iepriekš brīdinot Izpildītāju, šādos gadījumos:

6.3.1. ja veiktais izpildījums neatbilst Līgumam vai Tehniskam piedāvājumam, un šī neatbilstība nav vai nevar tikt novērsta Līgumā paredzētajā termiņā un neatbilstībā nav vainojams pats Pasūtītājs; 

6.3.2. ja Izpildītājs Līguma noslēgšanas vai izpildes laikā sniedzis nepatiesas vai nepilnīgas ziņas vai apliecinājumus; 

6.3.3. ja Izpildītājs Līguma noslēgšanas vai izpildes laikā pārkāpis normatīvo aktu attiecībā uz Līguma slēgšanu vai izpildi; 

6.3.4. ja Izpildītājs Pasūtītājam nodarījis tiešos zaudējumus; 
6.3.5. ja Izpildītājs ir patvaļīgi pārtraucis Līguma izpildi, tai skaitā ja Izpildītājs nav sasniedzams juridiskajā adresē vai deklarētajā dzīvesvietas adresē; 

6.3.6. ārējā normatīvajā aktā noteiktajos gadījumos;

6.3.7.  ja Līgumu nav iespējams izpildīt tādēļ, ka Līguma izpildes laikā Izpildītājam, vai citām Starptautisko un Latvijas Republikas nacionālo sankciju likuma 11.1pantā noteiktajām personām ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

6.4. Šī Līguma 6.2.-6.3. punktos minētā Līguma laušana neierobežo Pasūtītāja tiesības uz tiešo zaudējumu atlīdzību vai līgumsodu. 

6.5. Gadījumā, ja Pasūtītājs nokavē maksājumu veikšanas termiņu vairāk par 30 (trīsdesmit) dienām, Izpildītājam ir tiesības vismaz 10 (desmit) darba dienas iepriekš ar ierakstītu vēstuli brīdināt Pasūtītāju par Līguma laušanu. Šajā gadījumā Pasūtītājam ir pienākums samaksāt Izpildītājam par paveiktiem Pakalpojumiem, kā arī samaksāt vienreizēju līgumsodu 10% (desmit procenti) no Līguma summas apmēra.
7. NEPĀRVARAMA VARA
7.1. Neviena no Pusēm nav atbildīga par Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma spēkā stāšanās, ja Puse par šādu apstākļu iestāšanos ir informējusi otru Pusi 3 (trīs) kalendāro dienu laikā no šādu apstākļu rašanās dienas. 
7.2. Ar nepārvaramas varas apstākļiem jāsaprot ugunsgrēki, plūdi, ilgstošs lietus, zemestrīce, valdības lēmumi, rīkojumi un politiskās, ekonomiskās blokādes un citi, no Pusēm pilnīgi neatkarīgi radušies ārkārtēja rakstura negadījumi, ko Pusēm nebija iespējas ne paredzēt, ne novērst.

7.3. Pusei, kura atsaucas uz nepārvaramas varas apstākļiem ir jāpierāda, ka tam nebija iespēju ne paredzēt, ne novērst radušos apstākļus, kuru sekas nav bijis iespējams novērst.

8. STRĪDU IZSKATĪŠANA UN LĪGUMA IZBEIGŠANA
8.1. Visas domstarpības un strīdi, kādi izceļas starp Pusēm saistībā ar Līguma izpildi, tiek atrisināti savstarpēju pārrunu ceļā, ja nepieciešams, papildinot vai grozot Līguma tekstu, pēc nepieciešamības pieaicinot neatkarīgus ekspertus un saņemot atzinumus un priekšlikumus par radušās situācijas iespējamiem risinājumiem. Izdevumus par eksperta pieaicināšanu sedz tā puse, kura ekspertu pieaicinājusi. 

8.2. Ja Puses nespēj strīdu atrisināt savstarpēju pārrunu rezultātā, tas tiek atrisināts tiesā Latvijas Republikā spēkā esošajos normatīvajos aktos noteiktajā kārtībā.

8.3. Līgums tiek interpretēts un pildīts saskaņā ar Latvijas Republikas normatīvajiem aktiem
9. CITI NOTEIKUMI
9.1. Visi Līguma grozījumi tiek izdarīti rakstiski, Pusēm tos parakstot, un tie ir spēkā no to parakstīšanas brīža.

9.2. Izpildītājs nedrīkst nodot tam ar Līgumu uzlikto pienākumu izpildi trešajām personām bez rakstveida saskaņošanas ar Pasūtītāju.

9.3. Paziņojumi vai cita veida korespondence, kas attiecas uz Līgumu ir jānosūta uz Līgumā norādītajām Pušu juridiskajām adresēm vai uz e-pastu, vai jānodod tieši adresātam. 

9.4. Gadījumā, ja kāda no Pusēm maina savu juridisko adresi vai bankas rekvizītus, tas paziņo par to otrai Pusei.

9.5. Puses uzņemas pienākumu sniegt rakstveida atbildi uz jebkuru pieprasījumu, kas saistīts ar šī Līguma izpildi. 

9.6. Kontaktpersona no Pasūtītāja puses: ________, kontakttālrunis: ________, e-pasts: _________. 

9.7. Kontaktpersona no Izpildītāja puses: ______, kontakttālrunis: ___________, e-pasts: ______________.

9.8. Pušu šī līguma 9.6. un 9.7.punktā minētie pārstāvji ir atbildīgi par Puses saistību izpildes nodrošināšanu, tai skaitā, par Darba nodošanas - pieņemšanas akta noformēšanu, iesniegšanu un parakstīšanu atbilstoši šī līguma prasībām, savlaicīgu rēķinu iesniegšanu un pieņemšanu, un nodošanu apmaksai.

9.9. Līgums sastādīts uz ___ lapām divos eksemplāros, pa vienam eksemplāram katrai Pusei. VAI Līgums sagatavots un parakstīts elektroniski ar drošu elektronisko parakstu, kas satur laika zīmogu. 

9.10. Pielikumā:

9.10.1. Tehniskā specifikācija uz ___ lapām;

9.10.2. Finanšu piedāvājums uz ___ lapām;

10. PUŠU JURIDISKĀS ADRESES, REKVIZĪTI UN PARAKSTI

Pasūtītājs

               


Izpildītājs
Tukuma novada pašvaldība        
Reģ.Nr.90000050975

Talsu iela 4, Tukums, LV-3101

Kontakttelefons: 
Banka: 

Konta Nr.: 
Kods: 

Tālr. ______________________

e-pasts: ____________________

e-adrese: ___________________

____________________



_______________________

(paraksts) 





(paraksts)

